13 microbuze electrice achiziţionate pentru elevii din Alba cu bani provenind din vânzarea certificatelor de emisii de gaze cu efect de seră
Administraţia Fondului pentru Mediu acordă UAT – Judeţul Alba o finanţare în valoare de 15 milioane de lei, inclusiv TVA, pentru achiziţionarea a 13 microbuze electrice. Contractul de finanţare a fost încheiat în 18 aprilie, iar în 22 aprilie a fost înregistrat la registratura Consiliului Judeţean Alba.
În cadrul unei şedinţe extraordinare, consilierii judeţeni au aprobat implementarea proiectului intitulat „Microbuze prietenoase cu mediul pentru elevii din județul Alba”, finanțat de Administrația Fondului pentru Mediu în cadrul Programului privind îmbunătăţirea calităţii aerului şi reducerea cantității de emisii de gaze cu efect de seră, prin utilizarea pentru transportul elevilor a autovehiculelor mai puţin poluante de tipul microbuzelor electrice, hibride și alimentate cu gaz natural comprimat.
Amintim că Administrația Fondului pentru Mediu a organizat în perioada 8 septembrie – 8 noiembrie 2023 prima sesiune de depunere a cererilor de finanțare în cadrul acestui program. Finanțarea acestuia se realizează din venituri rezultate din vânzarea certificatelor de emisii de gaze cu efect de seră, încasate la Fondul pentru Mediu.
Citește și: Consiliul Județean Alba va cumpăra microbuze electrice cu bani din Administraţia Fondului de Mediu
Pentru a veni în sprijinul unităților administrativ-teritoriale din județul Alba, prin Hotărârea Consiliului Județean Alba nr. 263 din 8 septembrie 2023 s-au aprobat depunerea proiectului „Microbuze prietenoase cu mediul pentru elevii din județul Alba”, valoarea eligibilă a proiectului asigurată de Administraţia Fondului pentru Mediu, precum şi asigurarea din bugetul local al Judeţului Alba a cheltuielilor privind activitatea de publicitate privind programul prin care se finanţează proiectul, a cheltuielilor care nu sunt acoperite prin finanţarea acordată de Administraţia Fondului pentru Mediu şi a cheltuielilor neeligibile ce pot apărea pe durata implementării proiectului.
În data de 8 septembrie 2023, UAT Județul Alba a depus proiectul în cadrul apelului de proiecte menţionat, iar cererea de finanţare a fost aprobată, fiind încheiat în 18 aprilie, aşa cum am arătat mai sus, contractul de finanţare.
Durata de implementare a proiectului este de 18 luni de la data depunerii cererii de avans sau a primei cereri de decontare, cu posibilitate de prelungire prin act adiţional.
Investiția care se dorește a se realiza prin proiect urmărește îmbunătățirea condițiilor de transport al elevilor din judeţul Alba, cu un impact minim asupra mediului înconjurător, prin achiziţionarea de microbuze școlare, prietenoase cu mediul.
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Politică Administrație
Lista candidaților pentru funcția de președinte a Consiliului Județean Alba, la alegerile locale din 9 iunie 2024
Lista candidaților pentru funcția de președinte a Consiliului Județean Alba, la alegerile locale din 9 iunie 2024 Pentru funcția de președinte al Consiliului Județean Alba, la alegerile locale din 9 iunie 2024, și-au depus candidatura 7 candidați. Până la data publicării acestui articol, doar 5 au fost validați. Candidaților Nicola Adrian de la Partidul Național […]
Secțiune Articole Similare
-
Opinii - Comentariiacum 4 ore
Când pică Paștele ortodox și catolic în 2025 și în următorii ani – calendar
-
Opinii - Comentariiacum 6 ore
Mesaje de Paste fericit. Urări, felicitări și SMS-uri pe care le poţi trimite celor dragi de Sfintele Pasti
-
Opinii - Comentariiacum 4 zile
Obiceiuri, tradiții și superstiții românești de Paște. Credințe și Superstiții de Paște
-
Opinii - Comentariiacum 4 zile
Floriile 2025. Duminica Floriilor Ortodoxe și Catolice 2026, 2027. Obiceiuri, tradiții și superstiții
-
Opinii - Comentariiacum o zi
MESAJE DE PASTELE ORTODOX 2024. URARI și FELICITARI frumoase de Învierea Domnului
-
Curier Județeanacum 2 zile
Mesaje de Paște 2024. Cele mai frumoase texte cu URARI creștine pe care le poți trimite prin SMS cu ocazia sărbătorilor pascale